《新亭》
宋代·周师成

昔日新亭今则旧，百年名义只如新。
高谈坐上无安石，洒泪尊前有伯仁。
对面飞来帆影少，传音吹过羽书频。
青天重唤当时月，放下清光照坐人。

作者简介：周师成，字宗圣，号雉山，长兴（今属浙江）人。宁宗庆元五年（一一九九）进士。工诗文，名闻一时，卢祖皋、赵师秀、刘克庄等皆与之游。晚年若有所遇，如游仙散圣之人。有集，已佚。事见《贵耳集》卷中、《梅涧诗话》卷下。今录诗十二首。